ประกาศสำนักงานการบินพลเรือนแห่งประเทศไทยประกาศสำนักงานการบินพลเรือนแห่งประเทศไทยเรื่อง อัตรา ระยะเวลาและวิธีการนำส่งค่าธรรมเนียมการเข้าหรือออกนอกประเทศพ.ศ. ๒๕๕๙[๑] ด้วยสำนักงานการบินพลเรือนแห่งประเทศไทยมีหน้าที่กำกับดูแลควบคุม ส่งเสริม และพัฒนากิจการการบินพลเรือนทั้งในด้านนิรภัย การรักษาสิ่งแวดล้อมการรักษาความปลอดภัย การอำนวยความสะดวกในการขนส่งทางอากาศเศรษฐกิจการขนส่งทางอากาศ และด้านอื่น ๆ ให้เป็นไปตามกฎหมายและมาตรฐานสากล ดังนั้นเพื่อให้สำนักงานการบินพลเรือนแห่งประเทศไทยสามารถกำกับดูแลมาตรฐานความปลอดภัยในการบินพลเรือนได้อย่างมีประสิทธิภาพและเป็นไปตามมาตรฐานสากลคณะกรรมการกำกับสำนักงานการบินพลเรือนแห่งประเทศไทยโดยอาศัยอำนาจตามมาตรา ๒๐แห่งพระราชกำหนดการบินพลเรือนแห่งประเทศไทย พ.ศ. ๒๕๕๘ จึงมีมติในคราวประชุมครั้งที่ ๒/๒๕๕๙ เมื่อวันที่ ๑๑ กุมภาพันธ์ พ.ศ. ๒๕๕๙เห็นชอบการกำหนดอัตราค่าธรรมเนียมการเข้าหรือออกนอกประเทศที่สำนักงานการบินพลเรือนแห่งประเทศไทยจะเรียกเก็บจากผู้ดำเนินการเดินอากาศโดยคำนวณจากผู้โดยสารที่เดินทางเข้ามายังหรือออกไปจากประเทศตามมาตรา ๓๙ (๒) แห่งพระราชกำหนดการบินพลเรือนแห่งประเทศไทยพ.ศ. ๒๕๕๘ และคณะกรรมการการบินพลเรือนโดยอาศัยอำนาจตามมาตรา ๑๕ (๔) แห่งพระราชบัญญัติการเดินอากาศ พ.ศ. ๒๔๙๗ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการเดินอากาศพ.ศ. ๒๔๙๗ พ.ศ. ๒๕๕๘ ได้มีมติในคราวประชุมคณะกรรมการการบินพลเรือน ครั้งที่ ๒/๒๕๕๙เมื่อวันที่ ๒๘ เมษายน พ.ศ. ๒๕๕๙ ให้ความเห็นชอบอัตราค่าธรรมเนียมการเข้าหรือออกนอกประเทศที่สำนักงานการบินพลเรือนแห่งประเทศไทยจะเรียกเก็บจากผู้ดำเนินการเดินอากาศแล้วอาศัยอำนาจตามความในมาตรา ๔๐ แห่งพระราชกำหนดการบินพลเรือนแห่งประเทศไทย พ.ศ. ๒๕๕๘สำนักงานการบินพลเรือนแห่งประเทศไทยจึงออกประกาศอัตรา ระยะเวลาและวิธีการนำส่งค่าธรรมเนียมการเข้าหรือออกนอกประเทศไว้ ดังต่อไปนี้ข้อ๑ ประกาศนี้เรียกว่า ประกาศสำนักงานการบินพลเรือนแห่งประเทศไทยเรื่อง อัตราระยะเวลา และวิธีการนำส่งค่าธรรมเนียมการเข้าหรือออกนอกประเทศ พ.ศ.๒๕๕๙ข้อ๒ ประกาศนี้ให้ใช้บังคับตั้งแต่วันประกาศเป็นต้นไปข้อ๓ ในประกาศนี้ผู้ดำเนินการเดินอากาศ หมายความว่าผู้ประกอบธุรกิจในการเดินอากาศผู้โดยสารที่เดินทางเข้ามายังหรือออกไปจากประเทศ หมายความว่าผู้โดยสารที่เดินทางโดยอากาศยานของผู้ดำเนินการเดินอากาศที่เข้ามาหรือออกไปจากประเทศและให้หมายความรวมถึงผู้โดยสารผ่าน (transit passenger) และผู้โดยสารเปลี่ยนลำ (transfer passenger)บริการแบบประจำมีกำหนด หมายความว่าการให้บริการขนส่งทางอากาศซึ่งผู้โดยสารเพื่อบำเหน็จทางค้าเป็นปกติโดยเปิดให้บริการแก่สาธารณะชนเป็นการทั่วไปตามตารางการบินที่ประกาศกำหนดไว้แน่นอนหรือทำการบินสม่ำเสมอจนเป็นที่จดจำได้บริการแบบไม่ประจำ หมายความว่าการให้บริการขนส่งทางอากาศซึ่งผู้โดยสารเพื่อบำเหน็จทางค้าเป็นปกติที่ไม่ใช่บริการแบบประจำมีกำหนด ได้แก่ เที่ยวบินแบบไม่ประจำเป็นครั้งคราว (Ad Hoc Charter) เที่ยวบินรับส่งผู้ป่วยทางอากาศ(Air Ambulance/Medevac)เที่ยวบินรับส่งบุคคล (Own Use Charter) เที่ยวบินรับส่งผู้บริหารหรือพนักงานของหน่วยงาน (Corporate Charter)ที่มีระยะเวลาการให้บริการตามสัญญาหรือความตกลงและเที่ยวบินแบบไม่ประจำที่มีกำหนดการเดินทาง (Program Charter) สำนักงาน หมายความว่าสำนักงานการบินพลเรือนแห่งประเทศไทยข้อ๔ ค่าธรรมเนียมการเข้าหรือออกนอกประเทศที่เรียกเก็บจากผู้ดำเนินการเดินอากาศโดยคำนวณจากผู้โดยสารที่เดินทางเข้ามายังหรือออกไปจากประเทศจะเรียกเก็บในอัตราสิบห้าบาทต่อผู้โดยสารต่อคนต่อเที่ยวข้อ ๕ สำนักงานจะเรียกเก็บค่าธรรมเนียมตามข้อ๔ ตั้งแต่วันที่ ๑ พฤศจิกายน ๒๕๕๙ เป็นต้นไปข้อ๖ ผู้ดำเนินการเดินอากาศที่มีหน้าที่ชำระค่าธรรมเนียมตามข้อ๔ ได้แก่(๑)ผู้ได้รับใบรับรองผู้ดำเนินการเดินอากาศของไทยที่ให้บริการแบบประจำมีกำหนดหรือบริการแบบไม่ประจำในเส้นทางระหว่างประเทศ(๒)ผู้ดำเนินการเดินอากาศของต่างประเทศที่ให้บริการแบบประจำมีกำหนดหรือบริการแบบไม่ประจำในเส้นทางระหว่างประเทศข้อ๗ ผู้ดำเนินการเดินอากาศของต่างประเทศตามข้อ๖ (๒) ต้องมีสำนักงานสาขาตั้งอยู่ในราชอาณาจักรในกรณีที่ไม่มีสำนักงานสาขาตั้งอยู่ในราชอาณาจักรจะต้องจัดให้มีตัวแทนรับผิดชอบเกี่ยวกับการนำส่งเงินค่าธรรมเนียมการเข้าหรือออกนอกประเทศอยู่ในราชอาณาจักรข้อ๘ ให้ผู้ดำเนินการเดินอากาศตามข้อ ๖นำเข้าข้อมูลเกี่ยวกับเที่ยวบินระหว่างประเทศและจำนวนผู้โดยสารในแต่ละเที่ยวบินที่ตนให้บริการในแต่ละวันให้แก่สำนักงานผ่านทางระบบอิเล็กทรอนิกส์ที่สำนักงานกำหนดเพื่อให้สำนักงานนำข้อมูลดังกล่าวมาคำนวณค่าธรรมเนียมการเข้าหรือออกนอกประเทศที่ผู้ดำเนินการเดินอากาศจะต้องนำส่งและออกใบแจ้งหนี้ให้แก่ผู้ดำเนินการเดินอากาศต่อไปโดยให้นำเข้าข้อมูลภายในระยะเวลา ดังต่อไปนี้(๑)ข้อมูลเที่ยวบินและจำนวนผู้โดยสารในแต่ละเที่ยวบินในระหว่างวันที่ ๑ ถึงวันที่ ๑๕ของเดือนต้องนำส่งอย่างช้าที่สุดภายในเวลา ๒๔.๐๐ น. ของวันที่ ๑๕ ของเดือนนั้น(๒)ข้อมูลเที่ยวบินและจำนวนผู้โดยสารในแต่ละเที่ยวบินในระหว่างวันที่ ๑๖ถึงวันสุดท้ายของเดือนต้องนำส่งอย่างช้าที่สุดภายในเวลา ๒๔.๐๐ น.ของวันสุดท้ายของเดือนนั้นข้อ๙ ผู้ดำเนินการเดินอากาศตามข้อ ๖ต้องนำส่งเงินค่าธรรมเนียมการเข้าหรือออกนอกประเทศเป็นจำนวนที่ระบุไว้ตามใบแจ้งหนี้ที่ได้รับตามข้อ๘ ให้แก่สำนักงานภายในระยะเวลา ดังต่อไปนี้(๑)เงินค่าธรรมเนียมการเข้าหรือออกนอกประเทศในระหว่างวันที่ ๑ ถึงวันที่ ๑๕ของเดือนต้องนำส่งภายในวันสุดท้ายของเดือนนั้น(๒)เงินค่าธรรมเนียมการเข้าหรือออกนอกประเทศในระหว่างวันที่ ๑๖ถึงวันสุดท้ายของเดือนต้องนำส่งภายในวันที่ ๑๕ ของเดือนถัดไปข้อ๑๐ ให้ผู้ดำเนินการเดินอากาศนำส่งเงินค่าธรรมเนียมการเข้าหรือออกนอกประเทศตามข้อ๙ โดยวิธีการดังต่อไปนี้(๑)เงินสด หรือแคชเชียร์เช็ค สั่งจ่ายในนาม สำนักงานการบินพลเรือนแห่งประเทศไทย โดยชำระ ณ สำนักงาน(๒)โอนเงินผ่านบัญชีธนาคารของสำนักงาน ธนาคารกรุงไทย ชื่อบัญชี สำนักงานการบินพลเรือนแห่งประเทศ เลขที่บัญชี ๑๘๒ ๐๑๓ - ๙๐๗๗ประเภทออมทรัพย์ และส่งหลักฐานการโอนเงินดังกล่าวให้แก่ฝ่ายบริหารกลางของสำนักงานทางโทรสาร ๐ ๒๒๘๗ - ๔๙๑๒ ทันทีภายหลังการโอนเงินข้อ๑๑ ผู้ดำเนินการเดินอากาศที่มีหน้าที่ชำระค่าธรรมเนียมการเข้าหรือออกนอกประเทศผู้ใดไม่นำส่งเงินค่าธรรมเนียมให้ครบถ้วนถูกต้องต้องเสียเงินเพิ่มในอัตราร้อยละสอง (๒) ต่อเดือนของค่าธรรมเนียมที่ตนไม่ได้นำส่งหรือนำส่งไม่ครบโดยเศษของเดือนให้นับเป็นหนึ่งเดือน ทั้งนี้ตามมาตรา ๔๑ แห่งพระราชกำหนดการบินพลเรือนแห่งประเทศไทย พ.ศ. ๒๕๕๘ประกาศ ณ วันที่ ๑กรกฎาคม พ.ศ. ๒๕๕๙อลงกต พูลสุขผู้อำนวยการสำนักงานการบินพลเรือนแห่งประเทศไทยวริญา/ปริยานุช/จัดทำ๒๙ สิงหาคม๒๕๕๙นุสรา/ตรวจ๒๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๙ ง/หน้า ๕/๒๕ สิงหาคม ๒๕๕๙